**Էլիս Ֆեյ** (անգլ.՝ Alice Faye; մայիսի 5, 1915(1915-05-05)[…], Նյու Յորք, Նյու Յորք - մայիսի 9, 1998(1998-05-09)[…], Ռանչո Միրաժ, Ռիվերսայդ շրջան, Կալիֆոռնիա, ԱՄՆ), ամերիկացի դերասանուհի և երգչուհի։

Կենսագրություն
--------------

Էլիս Ջին Լապպերտը ծնվել է 1915 թվականի մայիսի 5-ին Նյու Յորքում, ոստիկան Չարլի Լապերտի և Էլիսի ընտանիքում։ Փորձել է մասնակցել «Զիգֆելդի խելագարությունը» շոուին, սակայն տարիքի պատճառով նրան չեն ընտրել։

1931 թվականին Բրոդվեյում Էլիս Ֆեյը կատարել է առաջին խաղը՝ «Սկանդալներ» բեմադրությունը, որից հետո նա իր ազգանունը փոխարինել է Ֆեյ ազգանունով։ Դրանից հետո նա երկու տարի աշխատել է ռադիոյում՝ «Ֆլյաիշմանի ժամը» հաղորդման մեջ, որտեղ ծանոթացել է իր ապագա ամուսնու՝ Ֆիլ Հարիսի հետ, ում հետ ամուսնացել է 1940 թվականին։ Մինչ այդ նա արդեն ամուսնացած էր դերասան և երգիչ Թոն Մարտինի (1937—1940) հետ։

Նրա դեբյուտը կինոյում կայացել է 1934 թվականին, այն բանից հետո, երբ դերասանուհի Լիլիան Հարվինը հրաժարվել է «Սկանդալներ» պիեսի էկրանավորման գլխավոր դերից։ Ֆիլմում նա կատարել է Մոն Վեիլի դերը, որը նրան մեծ հայտնիություն է բերել և շուտով «Fox Broadcasting Company» ստուդիայի հայտնի պրոդյուսեր Դերրիլ Զանուկը, դարձել է նրա հովանավորը։ Այնուհետև հաջորդել են նոր հաջողված դերերը, որտեղ Ֆեյը ելույթ է ունեցել ոչ միայն որպես դերասանուհի, այլև՝ երգչուհի։ Էլիս Ֆեյի մասնակցությամբ հաջորդ ամենահայտնի ֆիլմերից են դարձել «Հին Չիկագոյում» (1937), «Ռեգթայմ Բենդ Ալեքսանդրա» (1938) և «Այդ գիշերը Ռիոյում» (1941) ֆիլմերը։ Նրա կարիերայի զարգացումը շարունակվել է մինչև 1944 թվականը, երբ էկրանին է հայտնվել «Ընկած հրեշտակ» ֆիլմը։ Հետագայում Էլիսը վերադարձել է ռադիո, որտեղ ամուսնու՝ Ֆիլ Հարիսի հետ, դարձել է երաժշտական հաղորդման հաղորդավար։

1943 թվական
1945 թվականից հետո Ֆեյը 17 տարի ֆիլմում չի նկարահանվել, էկրանին է հայտնվել միայն 1962 թվականին՝ հանդես գալով երկրորդական դերում՝ «Պետական տոնավաճառ» ֆիլմում։ 1974 թվականին Էլիսը խաղացել է Բրոդվեյի «Լավ նորություններ» մյուզիքլում։ Հարիսը մահացել է 1995 թվականին, իսկ նա՝ դրանից երեք տարի հետո՝ ստամոքսի քաղցկեղից՝ 1998 թվականի մայիսի 9-ին, կալիֆոrնիական Ռանչո Միրաժ քաղաքում։

Դերասանուհին իր ավանդի համար Հոլիվուդյան փառքի ծառուղիում արժանացել է աստղի՝ 6922 բուլվար։

Ընտրված ֆիլմագրություն
----------------------

* 1936 - «Բուռլեսկի թագավորը» - *Պետ Դորան*
* 1936 - «Աղքատ, փոքրիկ, հարուստ աղջիկը» - *Ջերրի Դոլան*
* 1937 - «Հին Չիկագոյում» - *Բելլ Ֆոսետտ*
* 1938 - «Ռեգթայմ Բենդ Ալեքսանդրա» - *Ստելլա Քիրբի*
* 1939 - «Հոլիվուդյան հեծելախումբ» - *Մոլլի Հաիդեն*
* 1939 - «Վարդը Վաշինգթոնի պուրակում» - *Ռոուզ Սեջենտ*
* 1940 - «Լիլիան Ռասել» - *Լիլիան Ռասել*
* 1940 - «Թին Պեն Էլլի» - *Քեթի Բլեյն*
* 1941 - «Այդ գիշերը Ռիոյում» - *Բարոնեսա Սեսիլիա Դուարտե*
* 1943 - «Ամբողջ հրոսակախումբը հավաքում» - *Էդի Ալեն*
* 1945 - «Ընկած հրեշտակ» - *Ջուն Միլզ*
* 1962 - «Պետական տոնավաճառ» - *Մելիսա Ֆրեյկ*
* 1976 - «Շուն Վոն Տոն Տոն, որը փրկեց Հոլիվուդը» - *քարտուղարուհի*
* 1978 - «Մագիա Լեսսի» - *մատուցողուհի*
* 1978 - «Յուրաքանչյուր աղջիկ ունի իր շանսը» - *Քեթի*

Ծանոթագրություններ
------------------

* Տեսաձայնային նյութեր Վիքիպահեստում

1. 1 2 3 4  *Bibliothèque nationale de France* data.bnf.fr (ֆր.): տվյալների բաց շտեմարան — 2011.
2. 1 2 3 4  Discogs — 2000.
3. 1 2 3 4  GeneaStar

Արտաքին հղումներ
----------------

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · Discogs · Internet Broadway Database · Internet Movie Database · ԿինոՊոիսկ · MusicBrainz · Rotten Tomatoes · Find A Grave · WikiTree |
|  |
| Բառարաններ և հանրագիտարաններ | American National Biography · Notable Names Database |
|  |
| 

|  Չափորոշչային վերահսկողություն |
| --- |
|  |
| BNE: XX1672320 · BNF: 138938311 · GND: 119031620 · GTAA: 257305 · ISNI: 0000000081490611, 0000000368501058 · LCCN: n50003081 · NKC: xx0159702 · NTA: 097697818 · SUDOC: 031142249 · VIAF: 69115415 · WorldCat VIAF: 69115415 |

 |

 |